
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 555 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός ορίων αιγιαλού, παραλίας στη θέση «Κά- 


βσς Αλμυρσύ», νήσσυ Σχοινσύσας. 1 

Άρση κήρυξης έκτασης ως αναδασωτέας έκτασης 
19,292 στρεμμάτων στη θέση «Κασέλλα» περιφέ¬ 
ρειας Κοινότητας Ελαφονήσου Ν. Λακωνίας. 2 


ΑΠΟΦΑΣΕΙ Σ 

Αριθμ. 7830 (1) 

Καθορισμός ορίων αιγιαλού, παραλίας στη θέση 
«Κάβος Αλμυρού», νήσου Σχοινσύσας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 


1. Τις διατάξεις των άρθρων 3, 4, 5 και 6 ν. 2971/2001 
(ΦΕΚ 285/τ.Α/19.12.2001)« περί αιγιαλού και παραλίας». 

2. Τις διατάξεις του άρθρου 1 του ν.δ. 439/1970 «περί 
συμπληρώσεως των διατάξεων περί αιγιαλού». 

3. Τις διατάξεις του άρθρου 5 του ν. 3200/1955 «περί 
διοικητικής αποκέντρωσης», όπως αυτές τροποποιήθη¬ 
καν και ισχύουν σήμερα. 

4. Τις διατάξεις του άρθρου 19 παραγρ. 5 ν. 2344/1995, 
του άρθρου 52 παρ. 6 ν. 2218/1994, του άρθρου 4 παρ. 7 
του V. 2240/1994, δυνάμει ίων οποίων αρμοδιότητες του 
Υπουργείου Οικονομικών που είχαν μεταβιβασθεί στους 
Νομάρχες, ανήκουν στον Περιφερειακό Δ/ντή, σε συν¬ 
δυασμό με αυτές του άρθρου 14 παρ. 2 του ν. 2399/1996 
με τις οποίες προβλέπεται η κατάργηση των θέσεων 
των Περ/κών Λ/ντών, οι αρμοδιότητες πλέον του οποίου 
περιήλθαν στο Γενικό Γραμματέα της Περιφέρειας και 
ασκούνται από τον αναπληρωτή Περ/κό Λ/ντή. 

5. Τις διατάξεις του τετάρτου εδαφίου της παρ. 2 
του άρθρου 1 και της παρ. 6 του ιδίου άρθρου του 
ν.2503/1997 «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις» (ΦΕΚ 107/Α), σύμφωνα με τις οποίες 
οι Περιφερειακές Υπηρεσίες του Υπουργείου Οικονο¬ 
μικών, που συγκροτούσαν την Περιφερειακή Διοίκηση 
του Νομού ή της Νομαρχίας, δεν υπήχθησαν στην ενιαία 
οργανική μονάδα της Περιφέρειας, ούτε καταργήθηκαν 
αλλά αποτελούν από 1.9.1997, Υπηρεσίες του Υπουργείου 
Οικονομικών. 

6. Το υπ’ αριθμ. 28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημ. Διοίκησης 
και Αποκέντρωσης, σύμφωνα με το οποίο οι αρμοδιότη¬ 
τες του Γ ενικού Γ ραμματέα της Περιφέρειας σε θέματα 
Υπηρεσιών του Υπουργείου Οικονομικών, μεταφέρονται 
από 1.9.1997 στον Υπουργό Οικονομικών. 

7. Την υπ’ αριθμ. 37930/Δ10Ε 1264/14.10.2005 (ΦΕΚ 
ΒΊ432) κοινή απόφαση του Πρωθυπουργού και του 
Υπουργού Οικονομίας και Οικονομικών, οι οποίες αφο¬ 
ρούν αρμοδιότητες, που περιέρχονται κατά των ανωτέ¬ 
ρω, στους Γ ενικούς Γ ραμματείς Περιφέρειας. 

8. Τις διατάξεις της παρ. 31 του άρθρου 48 του 
ν.3220/2004, «Μέτρα αναπτυξιακής και κοινωνικής πο¬ 
λιτικής - αντικειμενοποίηση του φορολογικού ελέγχου 
κ.α διατάξεις (ΦΕΚ 15/Α/28.1.2004. 

9. Την υπ’ αριθμ. 1030067/296/Α006/7.4.2004, εγκύκλιο, 
της Δ/νσης Οργάνωσης του Υπουργείου Οικονομίας και 
Οικονομικών. 

10. Την από 18.11.2005 έκθεση της επιτροπής καθο¬ 
ρισμού των ορίων αιγιαλού, παραλίας, στην περιοχή 
«Κάβος Αλμυρού», νήσου Σχοινσύσας και το από Ιού¬ 
νιο του 2005 κτηματολογικό, υψομετρικό, τοπογραφικό 
διάγραμμα, κλίμακας 1:500, το οποίο συντάχθηκε από 
τον Τοπογράφο Μηχανικό Ηρακλή Καπόπουλο, σε μία 
πινακίδα, ελέγχθηκε για την ακρίβεια της αποτύπωσης 
στις 18.11.2005 από τον Αντώνη Παυλόπουλο, Αρχιτέ¬ 
κτονα Μηχανικό και θεωρήθηκε την ίδια ημερομηνία, 
από τον Στέλιο Σεζένια, Προϊστάμενο της Κτηματικής 
Υπηρεσίας Ν. Κυκλάδων. 

11. Το υπ’ αριθμ. 544.5/292/06/17.3.06 έγγραφο του Γε¬ 
νικού Επιτελείου Ναυτικού, αποφασίζουμε: 

Επικυρώνουμε την από 18.11.2005 έκθεση της κατά 
το άρθρο 3 του ν. 2971/2001 αρμόδιας επιτροπής για 
τον καθορισμό των ορίων αιγιαλού και παραλίας στη 
θέση «Κάβος Αλμυρού», νήσου Σχοινσύσας καθώς επίσης 
και το από Ιούνιο του 2005 κτηματολογικό, υψομετρικό 
τοπογραφικό διάγραμμα, κλίμακας 1:500, το οποίο συ¬ 
ντάχθηκε από τον Τοπογράφο Μηχανικό Ηρακλή Καπό¬ 
πουλο, σε μία πινακίδα, ελέγχθηκε ως προς την ακρί¬ 
βεια της αποτύπωσης στις 18.11.2005, από τον Αντώνη 
Παυλόπουλο, Αρχιτέκτονα Μηχανικό και θεωρήθηκε την 
ίδια ημερομηνία από το Στέλιο Σεζένια, Προϊστάμενο 
της Κτηματικής Υπηρεσίας Ν. Κυκλάδων. 

Στο τοπογραφικό αυτό διάγραμμα καθορίστηκε 

α) Η οριογραμμή του αιγιαλού με κόκκινη συνεχή πο¬ 
λυγωνική γραμμή και στοιχεία 1, 2, 3,..., 26, 27, 28. 

β) Η οριογραμμή της παραλίας με κίτρινη συνεχή πο¬ 
λυγωνική γραμμή και με στοιχεία ΐ, 2’, 3’,... 26’, 27, 28’. 

Αποφαινόμαστε, ότι δεν υφίσταται παλαιός αιγια- 
λός. 

Η ζώνη παραλίας έχει πλάτος 10 μ. διότι διαφορετικά 
δεν εξυπηρετούνται οι σκοποί του άρθρου 1 παρ. 2 του 
V. 2971/2001. 

Δεν εξαιρούνται τα κτίσματα (τμήμα περίψραξης και 
τμήμα ξερολιθιάς), που βρίσκονται στη ζώνη παραλί¬ 
ας. 

Η παρούσα απόφαση με την έκθεση της επιτροπής 
και το τοπογραψικό διάγραμμα να δημοσιευθούν στην 
Εφημερίδα της Κυβερνήσεως. 

Ερμούπολη, 12 Μα'ίου 2006 

Ο Γενικός Γραμματέας Περιφέρειας 
ΧΑΡ. ΚΟΚΚΙΝΟΣ 

ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΤΟΥ ΑΙΓΙΑΛΟΥ 
(Άρθρο 3 V. 2971/19.12.2001) 

Για τον καθορισμό ίων ορίων του αιγιαλού που γίνε¬ 
ται για πρώτη φορά στη θέση «Κάβος Αλμυρού», νήσου 
Σχοινούσας. Στην Σχοινούσα, σήμερα 18.11. 2005, οι υπο¬ 
γεγραμμένοι: 

1. ΣΤΕΛΙΟΣ ΣΕΖΕΝΙΑΣ, προϊστάμενος της Κτηματικής 
Υπηρεσίας του Νομού Κυκλάδων, ως πρόεδρος. 

2. ΑΝΤΩΝΗΣ ΠΑΥΛΟΠΟΥΛΟΣ, Αρχιτέκτονας Μηχανικός 
ως μέλος. 

3. ΑΝΤΩΝΗΣ ΖΟΥΡΕΛΗΣ Λιμενάρχης Νάξου, ως μέλος. 

Τα μέλη της Επιτροπής: 

4. ΔΗΜΗΤΡΙΟΣ ΜΠΟΥΝΤΟΥΡΗΣ, Διευθυντής της Δι¬ 
εύθυνσης Πολεοδομίας Νομαρχιακής Αυτοδιοίκησης 
Ν. Κυκλάδων και 

5. ΕΜΜΑΝΟΥΗΛ ΚΑΛΑΒΡΟΣ, Διευθυντής Χωροταξίας 
και Περιβάλλοντος της Γ ενικής Γ ραμματείας Περιφέ¬ 
ρειας Ν. Κυκλάδων αν και προσκλήθηκαν με την με 
αριθ. οικ. 2167/14.11.2005 πρόσκληση του προέδρου, δεν 
παρευρέθησαν αποτελούντες την επιτροπή καθορισμού 
των ορίων του αιγιαλού δυνάμει του άρθρου 3 του ν. 
2971/19.12.2001, μεταβήκαμε επί τόπου στην προαναφερ- 
θείσα περιοχή και 

Λαβόντες υπ’ όψη 

1. Την από 27.7.2005 αίτηση καθορισμού της Ευαγγε¬ 
λίας Κωβαίου των ορίων του αιγιαλού στην εν λόγω 
θέση. 

2. Το τοπογραφικό, υψομετρικό και κτηματολογικό 
διάγραμμα, κλίμακας 1:500, που συνέταξε ο Ηρακλής 
Καπόπουλος τοπογράφος μηχανικός τον Ιούνιο του 
2005, σε μία πινακίδα, το οποίο ελέγχθηκε επιτόπου 
για την ακρίβεια της αποτύπωσης, στις 18.11.2005 από 
τον Αντώνη Παυλόπουλο, αρχιτέκτονα μηχανικό και θε¬ 
ωρήθηκε την ίδια ημερομηνία από τον Στέλιο Σεζένια, 
προϊστάμενο της Κτηματικής Υπηρεσίας Ν. Κυκλάδων. 

3. Τις διατάξεις του ν. 2971/2001 «Αιγιαλός, παραλία και 
άλλες διατάξεις» όπως αυτός ισχύει, και τον ν. 1337/1983 
καθώς και την προς αυτόν σχετική Δικαστηριακή και 
Διοικητική Νομολογία. 

4. Την από την επιτόπια μετάβαση σχηματισθείσα αντί¬ 
ληψη περί του πλάτους της βρέχόμενης ζώνης της ξηράς 
καθώς και τα στοιχεία καθορισμού που προβλέπονται 
από το άρθρο 9 του ν. 2971/2001 και ειδικότερα: 


4.1. Τη γεωμορφολογία του εδάφους για την οποία 
αναλυτικά αναφέρεται ότι: 

4.1.1. Η γεωμορφολογία της παράκτιας ζώνης στο 
μεγαλύτερο τμήμα της συνίσταται από ακτές σχετικά 
χαμηλές, με εξαίρεση ένα μικρό τμήμα (μήκους περίπου 
250 μ.) με απόκρημνη πλαγιά, κατακρημνίσεις, με βραχώ¬ 
δη πρανή, μεγάλων κλίσεων και σημαντικές υψομετρικές 
διαφορές από το επίπεδο της θάλασσας. Στο υπόλοιπο 
τμήμα η βραχώδης ακτή είναι προσπελάσιμη με μικρές 
υψομετρικές διαφορές ενώ συναντάμε και δύο μικρέ 
παραλίες με βότσαλα. 

4.1.2. Της βραχώδους ακτής ακολουθεί έδαφος βρα¬ 
χώδες στη συνέχεια ημιβραχώδες και κατόπιν χέρσο 
κατά τη σημερινή περίοδο. Η συγκεκριμένη περιοχή 
είναι εντελώς αδόμητη και ευρίσκεται εκτός σχεδίου 
και εκτός ορίων οικισμών. 

4.1.3. Το φυσικό όριο βλάστησης συνίσταται από θα¬ 
μνώδη χαμηλή φυσική βλάστηση (φρύγανα). 

4.2. Το γεγονός ότι δεν εντοπίστηκαν στην παράκτια 
περιοχή άλλοι φυσικοί πόροι. 

4.3. Σύμφωνα με τα μετεωρολογικά στοιχεία της περι¬ 
οχής το βόρειο τμήμα της ακτογραμμής προσβάλλεται 
εντονότερα από Β, ΒΑ ανέμους με ετήσια συχνότητα 
44% και έντασης έως και 10 ΒβαυίοΓ (σπανίως). Η κο¬ 
ντινή απόσταση της νήσου Νάξου δρα προστατευτικά 
και δεν επιτρέπει το σχηματισμό κυματισμού ακόμη 
και όταν πνέουν άνεμοι μεγάλης έντασης. Θι Ν και ΝΔ 
άνεμοι είναι συχνότεροι το διάστημα Νοεμβρίου - Μαίου 
(μηνιαία συχνότητα 38% έως 48%). 

Τη μορφολογία του πυθμένα, ο οποίος συνίσταται από 
αμμώδη βυθό με πλάκες πλησίον της ακτής, μικρά βάθη 
κοντά στην ακτή, καθώς και το ότι σε περιοχές με μικρά 
βάθη (βορειοανατολικά) και μικρές κλίσεις βυθού, όπου 
η θραύση του κύματος και η εκτόνωση της ενέργειας 
του γίνεται σε μεγάλη απόσταση από την ακτογραμμή 
η επίδραση του κύματος στην ακτή είναι μικρή, ενώ στις 
περιοχές ακτών με μεγάλες κλίσεις βυθού και αντίστοι¬ 
χα μεγάλα βάθη κοντά στην ακτή όπου η θραύση των 
κυμάτων συντελείται κοντά στην ακτή ή και επάνω σε 
αυτή, ο κυματισμός καλύπτει κατά κανόνα μεγάλο εύρος 
ακτής προκειμένου να εκτονωθεί. 

4.5. Τ ο τομέα ανάπτυξης κυματισμού σε σχέση με το 
μέτωπο της ακτής, ότι δηλαδή πρόκειται για ακτή (τμή¬ 
μα κόλπου του Αλμυρού) με μικρό ανάπτυγμα πέλαγους 
καθώς και το ότι το μεγάλο ανάπτυγμα θαλάσσιας έκτα¬ 
σης συμβάλλει στη δημιουργία μεγαλύτερης έντασης 
κυματικού πεδίου καθώς και φαινομένων αναρρίχησης 
κυμάτων στο μέτωπο της ακτής, σε σχέση με κλειστές 
θαλάσσιες περιοχές (όρμους ή κόλπους), που έχουν την 
ίδια ένταση ανέμου. 

4.6. Τη μη ύπαρξη τεχνικών έργων που να υφίστανται 
νόμιμα. 

4.7. Τη μη ύπαρξη συγκεκριμένων χωροταξικών κα¬ 
τευθύνσεων και χρήσεων γης που να επηρεάζουν τη 
συγκεκριμένη παράκτια ζώνη. 

4.8. Τη μη ύπαρξη καταγραφής δημοσίων κτημάτων 
κάθε κατηγορίας που να βρίσκονται σε άμεση γειτνίαση 
με την παράκτια ζώνη. 

4.9. Το γεγονός ότι δεν υφίσταται κτηματολόγιο. 

4.10. Τη μη ύπαρξη ευπαθών οικοσυστημάτων και προ- 
στατευόμενων περιοχών, αποφασίζουμε: 

1. Καθορίζουμε επί του ανωτέρω τοπογραφικού δια¬ 
γράμματος: α) Την οριογραμμή του αιγιαλού με κόκκινη 
συνεχή πολυγωνική γραμμή και στοιχεία 1, 2, 3, ... 26, 
27, 28. 

β) Την οριογραμμή της παραλίας με κίτρινη συνεχή 
πολυγωνική γραμμή και στοιχεία ΐ, 2 , 3’,... 26, 27, 28’. 

Αποφαινόμαστε, ότι δεν υφίσταται παλαιός αιγιαλός. 

2. Η ζώνη παραλίας έχει πλάτος 10 μ. διότι διαφορε¬ 
τικά δεν εξυπηρετούνται οι σκοποί του άρθρου 1 παρ. 
2 του V. 2971/2001. 


3. Δεν εξαιρούνται τα κτίσματα (τμήμα περίφραξης και 
ξερολιθιάς), που βρίσκονται στη ζώνη παραλίας. 

Ερμούπολη, 12 Μάίου 2006 
Η Επιτροπή 

Ο Πρόεδρος Τα Μέλη 

ΣΤΕΛΙΟΣ ΣΕΖΕΝΙΑΣ ΑΝΤΩΝΗΣ ΠΑΥΛΟΠΟΥΛΟΣ 
ΑΝΤΩΝΗΣ ΖΟΥΡΕΛΗΣ 

ΑΠΟΣΠΑΣΜΑ ΧΑΡΤΗ ΓΥΣ ΚΛΙΜΑΚΑΣ 1/50.000 

ΤΟΠΟΓΡΑΦΙΚϋ ΔΙΑΓΡΑΜΜΑ 
ΚΑΘΟΡΙΣΜΟΥ ΟΡΙΟΓΡΑΜΜΩΝ 
ΟΡΙΟΓΡΑΜΜΩΝ ΑΠΑΛΟΥ κα υ ΠΑΡΑΛΙΑΣ 


ΠΕΡΙΟΧΗ : ΚΑΒΟΣ ΑΛΜΥΡΟΥ 

ΕΝΔΙΑΦΕΡΟΜΕΝΟΣ : ΕΥΑΓΓΕΛΙΑ ΚίϊΒΑΙΟΥ του ΝΙΚΟΛΑΟΥ 

ΚΟΙΝΟΤΗΤΑ : ΣΧ01ΝΟΥΣΑΣ 

ΟΙΚΙΣΜΟΣ - ΔΗΜ. ΔΙΑΗ/ΣΜΑ : ΣΧΟΙΝΟΥΣΑΣ 

ΝΟΜΟΣ : ΚΥΚΛΑΔΩΝ 

ΑΡΜΟΔΙΑ ΥΠΗΡΕΣΙΑ : ΚΤΗΜΑΤΙΚΗ ΥΠΗΡΕΣΙΑ ΚΥΚΛΑΔΩΝ 
ΤΡΙΓΩΝΟΜΕΤΡΙΚΗ ΕΞΑΡΤΗΣΗ : αηο το ΚΡΑΤΙΚΟ ΔΙΚΤΥΟ (ΓΥΏ 
ΥΤΟΚΕΤΡΙΚΗ ΑΦΕΤΗΡΙΑ : ΜΧΒ. 

ΣΥΣΤΗΜΑ ΑΝΑΦΟΡΑΣ : ΕΓΣΑ 87 - ΣΥΝ. ΚΛΙΗ= 0.9996- ΟΡδ 80 

ΚΛΙΜΑΚΑ : 1.-500 

1ΣΟΔΙΑΣΤΑΣΗ : 0.50 μ 

ΜΕΘΟΔΟΣ ΑΠΟΤΥΠΩΣΗΣ : ΤΑΧΥΜΕΤΡΙΚΗ 

ΧΡΟΝΟΛΟΓΙΑ : ΙΟΥΝΙΟΣ 2005 

ΜΕΛΕΤΗΤΗΣ : ΗΡΑΚΛΗΣ Κ. ΚΑΠΟΠΟΥΛΟΣ τοπ. μηχ. 

Αριθμ. 879 (2) 

Άρση κήρυξης έκτασης ως αναδασωτέας έκτασης 19,292 
στρεμμάτων στη θέση «Κασέλλα» περιφέρειας Κοι¬ 
νότητας Ελαφονήσου Ν. Λακωνίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις τον άρθρου 21 παρ. 2 του ν. 3208/2003 
«Προστασία των δασικών οικοσυστημάτων, κατάρτιση 
δασολογίου, ρύθμιση εμπραγμάτων δικαιωμάτων επί 
δασών και δασικών εν γένει εκτάσεων και άλλες δια¬ 
τάξεις». 

3. Τις γενικές αρχές περί ανακλήσεως διοικητικών 
πράξεων. 

4. Την απόφασή μας υπ’ αριθμ. 249/15.3.1999 «Κήρυξη 
αναδασωτέας έκτασης 19,292 στρεμμάτων στη θέση 
«Κασέλλα» Περιφέρειας Κοινότητας Ελαφονήσου Ν. 
Λακωνίας. 

5. Την υπ’ αριθμ. 34/2001 απόφαση της Επιτροπής Επί¬ 
λυσης Δασικών Αμφισβητήσεων Νομού Λακωνίας με την 
οποία η έκταση 19,292 στρεμμάτων όπως εμφανίζεται 
στο από Νοέμβριο 1998 τοπογραφικό διάγραμμα κλίμα¬ 
κας 1:1.000 της αρχιτέκτονα μηχανικού Ευαγγελίας Σπ. 
Κωνσταντινίδου με στοιχεία Α, Β, Γ,..., Π, Ρ, Α το οποίο 
θεωρήθηκε στις 6.10.1999 από το Δασάρχη Μολάων και 
αποτελεί αναπόσπαστο μέρος της ανωτέρω απόφασης, 
δεν έχει δασικό χαρακτήρα και ως εκ τούτου δεν υπά¬ 
γεται στις διατάξεις του ν. 998/1979. 


6. Το γεγονός ότι η έκταση των 19,292 στρεμμάτων 
όπως εμφανίζεται στο από 11.2.1999 τοπογραφικό διά¬ 
γραμμα του Δασαρχείου Μολάων κλίμακας 1:1.000 με 
στοιχεία 1, 2, 3,..., 20, 21,1 που έχει κηρυχθεί σναδασω- 
τέα με την ανωτέρω απόφασή μας, δεν υπάγεται στις 
διατάξεις προστασίας του ν. 998/1979 έπειτα από την 
αμετάκλητη απόφαση 34/2001 της Επιτροπής Επίλυσης 
Δασικών Αμφισβητήσεως Νομού Λακωνίας και συνεπώς 
η απόφαση μας υπ’ αριθμ. 249/15.3.1999 είναι πλημμε¬ 
λής και ανακλητέα, γιατί έχει ανατραπεί κατά τρόπο 
οριστικό και αμετάκλητο η αιτιολογική της βάση που 
αναφέρεται στη διαπίστωση του δασικού χαρακτήρα. 

7. Την από 5.5.2004 αίτηση των Σοφίας σύζ. Παν. Λα- 
μπράκη κ.λπ. σχετικά με την άρση ως αναδασωτέας της 
έκτασης των 19,292 στρεμμάτων, αποφασίζουμε: 

α) Ανακαλούμε την απόφασή μας υπ’ αριθμ. 249/15.3.1999 
με την οποία κηρύχθηκε αναδασωτέα η έκταση των 
19,292 στρεμμάτων όπως αυτή προσδιορίζεται στο από 
11.2.1999 τοπογραφικό διάγραμμα κλίμακας 1:1.000 με 
στοιχεία 1, 2,3,.... 20,21,1 του δασαρχείου Μολάων, απο¬ 
τελεί αναπόσπαστο μέρος της παρούσης και αίρουμε 
το χαρακτηρισμό της ως αναδασωτέας. 

β) Από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

γ) Η απόφαση αυτή να δημοσιευθεί στην Εφημερίδα 
της Κυβερνήσεως. 

Σπάρτη, 28 Ιουλίου 2004 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

